

# JÕELÄHTME VALLAVALITSUS

Maa- ja Ruumiamet

Transpordiamet

Keskkonnaamet

Päästeamet 10.07.2025 nr 6-4/3073

**Jõesuu küla Rannaveski tee 1, 2, 3, 4 ja 5 maaüksuste ning lähiala detailplaneering**

Teavitame, et Jõelähtme Vallavolikogu võttis 19.06.2025 vastu otsuse nr 248 **„Jõesuu küla Rannaveski tee 1, 2, 3, 4 ja 5 maaüksuste ning lähiala detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.**

Planeeringuala hõlmab maaüksusi Rannaveski tee 1 (katastritunnus: 24505:002:0137), Rannaveski tee 2 (katastritunnus: 24505:002:0138), Rannaveski tee 3 (katastritunnus: 24505:002:0139), Rannaveski tee 4 (katastritunnus: 24505:002:0141), Rannaveski tee 5 (katastritunnus: 24505:002:0142) ning osaliselt Neeme kergtee lõik 21 (katastritunnus: 24505:002:0249) ja Orusuu (katastritunnus: 24501:001:0728), mis asuvad Jõesuu küla loodeosas.

Juurdepääs planeeringualale on riigi kõrvalmaanteelt nr 11262 Ruu-Ihasalu tee riigi omandis oleva Orusuu maaüksuse kaudu.

Detailplaneeringu koostamise eesmärgiks on määrata ehitusõigus eluhoonete ja abihoonete rajamiseks ning seada tingimused planeeringuga kavandatu elluviimiseks. Planeeritava ala suuruseks on ca 1,8 ha. Detailplaneering on vajalik planeeringualale ruumilise terviklahenduse loomiseks, kvaliteetse elukeskkonna kavandamiseks ning keskkonnahoidliku, majanduslikult, kultuuriliselt ja sotsiaalselt jätkusuutlikku arengu tagamiseks.

Detailplaneering teeb ettepaneku kehtiva üldplaneeringu muutmiseks ehituskeeluvööndi ulatuse vähendamiseks.

Üldplaneeringut muutva detailplaneeringu keskkonnamõju strateegilise hindamise (edaspidi KSH) vajaduse tuvastamiseks viidi läbi keskkonnamõju hindamise ja keskkonnajuhtimissüsteemi seaduse § 33 lõigetes 3–5 esitatud kriteeriumitel põhinev eelhindamine. Arvestades planeeringuala lähiümbrust ja keskkonnatingimusi ning asjaolu, et planeeringuga kaasnevad mõjud on eeldatavalt väikesed ning jäävad planeeringuala ning selle lähinaabrite ulatusse, ei kahjusta inimeste tervist, vara, ei põhjusta keskkonnas olulisi pöördumatuid muudatusi ega ületa eeldatavalt piirkonna keskkonnataluvust, võib keskkonnamõju strateegilise hindamise jätta algatamata. Eelhinnangus on välja toodud soovitavad meetmed keskkonnamõju leevendamiseks, millega tuleb planeeringu koostamisel arvestada. Kui detailplaneeringu koostamise käigus selgub KSH vajadus, tuleb algatada KSH koostamine.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Priit Põldma

abivallavanem

vallavanema ülesannetes